কেনিয়্যানথ্রোপাস প্ল্যাটিওপ্স্

কেনিয়্যানথ্রোপাস প্ল্যাটিওপ্স্ হচ্ছে ৩৫ থেকে ৩২ লক্ষ বছরের পুরাতন একটি (প্লায়োসিন) হোমিনিন প্রজাতি। যার জীবাশ্ম ১৯৯৯ সালে মীভ লিকের নের্তৃত্বে কেনিয়ার তুর্কানা হ্রদের পশ্চিম পারে খুঁজে পাওয়া গিয়েছে।Kenyanthropus platyops

কেও কেও একে অস্ট্রালোপিথেকাসের প্রজাতি অস্ট্রালোপিথেকাস প্লাটিওপস বলে সংজ্ঞায়িত করেছে কেওবা একে অস্ট্রালোপিথেকাস আফারেন্সিস প্রজাতিরই অংশ বলে উল্লেখ করেছে। তবে লিকি (২০০১) এই জীবাশ্মকে একটি নতুন হোমিনিন প্রজাতি এবং কেনিয়্যানথ্রোপাস গণ ও প্ল্যাটিওপ্স্ বলে প্রস্তাব করেন।

২০১৫ সালে লোমেকুইতে প্রত্নতাত্ত্বিক বিষয় আবিষ্কারের পর গবেষকরা বুঝতে পারেন কেনিয়্যানথ্রোপাস প্ল্যাটিওপ্স্ পাথর দিয়ে দ্রব্যাদি তৈরীতে সক্ষম ছিল। যা থেকে বুঝা যায়, এই প্রজাতি এযাবৎকালের হোমিনিন প্রজাতির মধ্যে সবচেয়ে পুরাতন প্রজাতি যারা পাথরের সামগ্রী ব্যবহার করতে পারত।BBC News, 21/05/2015: Oldest stone tools pre-date earliest humans

নামকরণ এবং বর্ণনা
কেনিয়্যানথ্রোপাস প্ল্যাটিওপ্স্ প্রজাতির “কেনিয়ান্থ্রোপস” গণ নামকরণ করা হয়েছে, কারণ জীবাশ্মটি কেনিয়াতে পাওয়া গিয়েছে। আর জীবাশ্মের খুলির মুখ চ্যাপ্টা হওয়ায় প্রজাতির নামকরণ “প্ল্যাটিওপস্” করা হয়েছে। এখানে প্ল্যাটাস শব্দটি এসেছে গ্রিক থেকে যার অর্থ "চ্যাপ্টা" এবং অপর গ্রিক শব্দ অপসিস অর্থ "দেখতে যেমন"। তাই প্রজাতির নামকরণের ভাষাগত প্রকৃত অর্থ দাঁড়ায় "কেনিয়ার চ্যাপ্টামুখো মানব"।

প্রাপ্ত জীবাশ্ম থেকে অনুমান করা হয়, অঃ আফারেন্সিস এর বিকাশকালে প্রজাতিতে এতদিন ধরে যা ভাবা হত; তার চেয়ে বেশি বৈচিত্র্য ছিল। সেই দুরবর্তী একই সময়ে হোমিনিনের ভিন্ন ভিন্ন প্রজাতির সদস্যরা বসবাস করত।

তারা কেমন পরিবেশে থাকত, এটা নিয়ে বিভিন্ন ধারণা প্রস্তাব করা হয়েছে। সেসময়কার পরিবেশ, সেসময়ে অন্যান্য প্রাণীদের চলাফেরা তার উপর ভিত্তি করে অনুমান করা হয়, এই প্রজাতি তৃনভুমি এবং জঙ্গল উভয় এলাকায় বাস করত। এই স্বভাব তার নিকটাত্মীয় অঃ আফারেন্সিস থেকে ভিন্ন। ল্যায়েটোলি, তানজানিয়া, এবং ইথিওপিয়ার হাদারে প্রাপ্ত জীবাশ্ম থেকে অনুমান করা হয়েছে, অঃ আফারেন্সিস গাছে গাছে চড়ে বেশিরভাগ সময় কাটাত।Leakey, M. G., et al (2001). New hominin genus from eastern Africa shows diverse middle Pliocene lineages, Nature, Volume 410, pgs. 433-440Lieberman, D. E. (2001). Another face in our family tree, Nature, Volume 410, pgs. 419-420Cela-Conde, C. J. and Altaba, C. R. (2002). Multiplying genera vs. moving species: a new proposal for the family Hominidae, South African Journal of Science, Volume 98, pgs. 229-232
 তথ্যসূত্র

বহিঃসংযোগ

 Kenyanthropus.com
 The flat faced man of Kenya (Nature)
 BBC Science article about importance of Kenyanthropus Platyops
 A picture of Kenyathropus-Platyops at the American Museum of Natural History
 Human Timeline (Interactive) – Smithsonian, National Museum of Natural History (August 2016).

বিষয়শ্রেণী:Hominini
বিষয়শ্রেণী:Pliocene primates
বিষয়শ্রেণী:২০০১-এ বর্ণিত জীবাশ্ম ট্যাক্সা
বিষয়শ্রেণী:প্রাগৈতিহাসিক কেনিয়া
বিষয়শ্রেণী:আফ্রিকার প্লায়োসিন স্তন্যপায়ী